અમદાવાદ: સ્થાનિક સ્વરાજ્યની ચૂંટણીઓ બાદ પાટીદારો ફરી અનામતના મુદ્દે સક્રિય બની રહ્યા છે. આક્રમક લડાઈના મૂડમાં આવેલા પાટીદારો હવે રાજ્યભરમાં ભૂખ હડતાળ પર ઊતરી વિરોધ કરી રહ્યા છે, જેમાં આજે અમદાવાદમાં રેશ્મા પટેલની સાથે ૧૧મા િદવસે અન્ય એક પાટીદાર જોડાશે તો બીજી તરફ ભાવનગરમાં આજે ૨૫૦૦થી વધુ પાટીદારો ઉપવાસ પર ઊતર્યા છે. આટલું જ નહીં, નવા વર્ષે આમરણાંત ઉપવાસ ઉપરાંત પાટીદારો ક્રમશઃ શિક્ષણનો બહિષ્કાર કરશે. એસપીજી નેતા લાલજીભાઈ પટેલે જણાવ્યું હતું કે શિક્ષણના બહિષ્કારની શરૂઆત મહેસાણા જિલ્લાના વીસનગર તાલુકાના ઉમતા ગામથી કરીશું. ૧લીથી ઉમતા ગામના પાટીદાર વિદ્યાર્થીઓ શાળાએ જશે નહીં.